**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**PROIECT DE HOTĂRÂRE NR. \_\_\_\_\_\_/\_\_\_\_\_\_2023**

privind aprobarea predării către Ministerul Dezvoltării, Lucrărilor Publice și Administrației prin Compania Națională de Investiții „C.N.I” S.A., a amplasamentului și asigurarea condițiilor în vederea executării obiectivului de investiții Proiect pilot – Construire „Sală de educație fizică școlară, str.Botizului, nr.65/A, municipiul Satu Mare, județul Satu Mare”

Având în vedere Referatul de aprobare nr. \_\_\_\_\_\_\_/\_\_\_\_\_2023 al președintelui Consiliului Judeţean Satu Mare, anexat prezentului proiect de hotărâre,

în baza prevederilor O.G. nr. 25/2001 privind înființarea Companiei Naționale de Investiții „C.N.I” S.A, cu modificările și completările ulterioare,

ținând cont de adresa Companiei Naționale de Investiții „C.N.I” S.A nr.25814/11.06.2021, înregistrată la registratura Consiliului Județean Satu Mare cu nr. 12363/17.06.2021, prin care se solicită aprobarea predării către Ministerul Dezvoltării, Lucrărilor Publice și Administrației prin Compania Națională de Investiții „C.N.I” S.A., a amplasamentului și asigurarea condițiilor în vederea executării obiectivului de investiții Proiect pilot – Construire „Sală de educație fizică școlară, str.Botizului, nr.65/A, municipiul Satu Mare, județul Satu Mare”,

în temeiul prevederilor art. 173 alin. (1) lit. f) coroborate cu cele ale art. 196 alin. (1) lit. a) și cu cele ale art. 182 alin. (1) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1.** Se aprobăpredarea către Ministerul Dezvoltării, Lucrărilor Publice și Administrației prin Compania Națională de Investiții „C.N.I” S.A., pe bază de protocol, a amplasamentului – teren intravilan – situat în municipiul Satu Mare, str. Botizului nr. 65/A, județul Satu Mare, aflat în proprietatea publică a UAT Județul Satu Mare și în administrarea Centrului Școlar pentru Educație Incluzivă, în suprafață de 1473 mp, identificat conform anexei care face parte integrantă din prezenta hotărâre, din totalul de 5865 mp înscriși în cartea funciară nr. 186947 Satu Mare, nr. topo 186947, liber de orice sarcini, în vederea și pe perioada realizării de către CNI-S.A a obiectivului de investiții *Proiect pilot – Construire „Sală de educație fizică școlară, str.Botizului, nr.65/A, municipiul Satu Mare, județul Satu Mare”*.

**Art. 2 (1)** Amplasamentul prevăzut la art.1 se predă viabilizat, conform documentelor urbanistice, cu respectarea reglementărilor în vigoare.

**(2)** Nerespectarea acestei obligativități, constatată la data încheierii protocolului de predare sau ulterior acestei date, este de natură a atrage răspunderea beneficiarului, Județul Satu Mare, CNI-SA asigurându-și dreptul legal de acțiune în justiție în vederea sancționării atitudinii culpabile a Județului Satu Mare,inclusiv solicitarea de penalități și acordarea de daune interese, când prin neasigurarea unui amplasament viabilizat, Județul Satu Mare a adus atingere drepturilor și intereselor legitime ale “CNI”-S.A.

**Art. 3** Se aprobă asigurarea finanțării de către Județul Satu Mare a cheltuielilor pentru racordurile la utilități (electrică, apă, canal, gaz etc.).

**Art. 4** Județul Satu Mare se obligă să asigure, în condițiile legii, suprafețele de teren necesare pentru depozitarea și organizarea șantierului.

**Art. 5** Județul Satu Mare se obligă ca, după predarea amplasamentului și a obiectivului realizat, să mențină destinația acestuia și să asigure mentenanța pe o perioadă de minim 15 ani.

**Art. 6** Prezenta hotărâre se comunică cu Compania Națională de Investiții „C.N.I” S.A., precum și cu Direcţia Tehnică și cu Direcția Economică din cadrul Aparatului de specialitate al Consiliului Judeţean Satu Mare.

Satu Mare, \_\_\_\_\_\_\_\_\_ 2023

**INIŢIATOR,**

**PREŞEDINTE**

Pataki Csaba

**AVIZEAZĂ,**

**SECRETARUL GENERAL AL JUDEŢULUI**

Crasnai Mihaela Elena Ana

Red./Tehn. D.A.D.

5 ex.

**JUDEŢUL SATU MARE**

**CONSILIUL JUDEŢEAN SATU MARE Vizat,**

**DIRECŢIA TEHNICĂ Vicepreședinte,**

**Nr.\_\_\_\_\_\_/\_\_\_\_\_\_\_\_2023 Buzgău Oliviu Aurel**

**RAPORT DE SPECIALITATE**

**privind aprobarea** **predării către Ministerul Dezvoltării, Lucrărilor Publice și Administrației prin Compania Națională de Investiții „CNI” S.A., a amplasamentului și asigurarea condițiilor în vederea executării obiectivului de investiții Proiect pilot – Construire „Sală de educație fizică școlară, str.Botizului, nr.65/A, municipiul Satu Mare, județul Satu Mare”**

Județul Satu Mare intenționează realizarea unui proiect pentru construirea unui corp de clădire în cadrul Centrului Școlar pentru Educație Incluzivă Satu Mare, compus din Sala de educație fizică și sport cu dotările anexe, respectiv vestiare, grup sanitar și un cabinet medical, necesară pentru asigurarea unor servicii de specialitate de tip educațional-terapeutic pentru copiii cu dizabilități. Investiția este necesară pentru desfășurarea programului de recuperare motoriu a elevilor în perioada anotimpului rece și desfășurarea activităților de sport în condiții de siguranță în conformitate cu cerințele educațional.

Pentru realizarea acestui obiectiv s-a depus o solicitare de finanțare prin Programul național de construcții de interes public sau social către Compania Națională de Investiții, iar proiectul a fost inclus în Lista sinteză a subprogramului Săli de sport a C.N.I.

În vederea promovării în continuare a obiectivului de investiții **Proiect pilot – „*Construire sală de educație fizică școlară, str. Botizului, nr.65/A, municipiul Satu Mare, județul Satu Mare*”**, prin adresa înregistrată la Consiliul Județean Satu Mare cu nr.12363/17.06.2021, C.N.I. a solicitat mai multe documente: certificatul de urbanism, avize de principiu privind asigurarea utilităților, studiu geotehnic, studiu topografic și extrasul de carte funciară actualizat, precum și Hotărârea Consiliului Județean Satu Mare privind predarea amplasamentului destinat construcției, pe bază de protocol, către MDLPA, prin CNI care va realiza investiția.

Conform prevederilor O.G. nr. 25/2001 privind înființarea Companiei Naționale de Investiții „C.N.I” S.A, cu modificările și completările ulterioare, referitoare la derularea Programului naţional de construcţii de interes public sau social, amplasamentele destinate construcţiilor care se realizează în cadrul subprogramelor se predau de către beneficiari pe perioada realizării investiţiei, pe bază de protocol, libere de orice sarcini, Ministerului Dezvoltării, Lucrărilor Publice şi Administraţiei, care va realiza investiţia prin Compania Naţională de Investiţii "C.N.I." - S.A. Amplasamentele se predau de către beneficiari viabilizate, conform documentelor urbanistice, cu respectarea reglementărilor în vigoare.

Terenul pe care urmează a fi realizată investiția este situat în municipiul Satu Mare, str. Botizului nr. 65/A și este în proprietatea Județului Satu Mare, domeniul public și în administrarea Centrului Școlar pentru Educație Incluzivă.

Suprafața care urmează să fie predată către Compania Națională de Investiții a fost stabilită printr-un plan de amplasament si delimitare a imobilului, reprezentând 1473 mp din totalul de 5865 mp înscriși în cartea funciară, identificat potrivit Cărții funciare nr. 186947 Satu Mare, nr. topo 186947.

Predarea amplasamentului destinat construcției se va efectua de către beneficiarul investiției, Județul Satu Mare prin Consiliul Județean Satu Mare, beneficiarul direct fiind Centrul Școlar pentru Educație Incluzivă Satu Mare.

Finanțarea obiectivului de investiții sus menționat se va realiza de către Ministerul Dezvoltării Regionale și Administrației Publice, prin Compania Națională de Investiții CNI -S.A.

Conform cerințelor programului derulat de către C.N.I, amplasamentul se va preda de către beneficiar conform documentelor urbanistice, cu respectarea reglementărilor în vigoare, asigurând suprafețele de teren necesare pentru depozitare și pentru organizarea șantierului, finanțarea pentru racordurile la utilități, respectiv respectarea obligativității ca, după predarea amplasamentului și a obiectivului realizat să mențină destinația acestuia și să-l întrețină pe o perioadă de minimum 15 ani.

Având în vedere cele de mai sus,

în temeiul prevederilor art.182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare, considerăm oportună şi legală aprobarea predării către Ministerul Dezvoltării, Lucrărilor Publice și Administrației prin Compania Națională de Investiții „CNI” S.A., a amplasamentului și asigurarea condițiilor în vederea executării obiectivului de investiții Proiect pilot – Construire „Sală de educație fizică școlară, str.Botizului, nr.65/A, municipiul Satu Mare, județul Satu Mare” .

**DIRECTOR EXECUTIV ŞEF SERVICIU,**

Șereș IoanBura Angela Maria

**VIZAT JURIDIC,**

Dobran Anca Delia

Red./Tehn/K.E./ 5 Ex.

**JUDEŢUL SATU MARE**

**CONSILIUL JUDEŢEAN SATU MARE**

**DIRECŢIA TEHNICĂ**

**Nr.\_\_\_\_\_\_/\_\_\_\_\_\_\_\_2023**

**REFERAT DE APROBARE**

**privind aprobarea predării către Ministerul Dezvoltării, Lucrărilor Publice și Administrației prin Compania Națională de Investiții „CNI” S.A., a amplasamentului și asigurarea condițiilor în vederea executării obiectivului de investiții Proiect pilot – Construire „Sală de educație fizică școlară, str. Botizului, nr.65/A, municipiul Satu Mare, județul Satu Mare”**

Județul Satu Mare intenționează realizarea unui proiect pentru construirea unui corp de clădire în cadrul Centrului Școlar pentru Educație Incluzivă Satu Mare, compus din Sala de educație fizică și sport cu dotările anexe, respectiv vestiare, grup sanitar și un cabinet medical, necesară pentru asigurarea unor servicii de specialitate de tip educațional-terapeutic pentru copiii cu dizabilități.

Pentru realizarea acestui obiectiv s-a depus o solicitare de finanțare prin Programul național de construcții de interes public sau social către Compania Națională de Investiții, iar proiectul a fost inclus în Lista sinteză a subprogramului Săli de sport a C.N.I.

Compania Națională de Investiții, prin intermediul căreia se va realiza obiectivul de investiție, prin adresa înregistrată la Consiliul Județean Satu Mare cu nr.12363/17.06.2021 a solicitat, în vederea promovării obiectivului de investiții **Proiect pilot – „*Construire sală de educație fizică școlară, str. Botizului, nr.65/A, municipiul Satu Mare, județul Satu Mare*”** mai multe documente: certificatul de urbanism, avize de principiu privind asigurarea utilităților, studiu geotehnic, studiu topografic și extrasul de carte funciară actualizat, precum și Hotărârea Consiliului Județean Satu Mare privind predarea amplasamentului destinat construcției, pe bază de protocol, către MDLPA, prin CNI care va realiza investiția.

Suprafața care urmează să fie predată către Compania Națională de Investiții a fost stabilită printr-un plan de amplasament si delimitare a imobilului, reprezentând 1473 mp din totalul de 5865 mp înscriși în cartea funciară, identificat potrivit Cărții funciare nr. 186947 Satu Mare, nr. topo 186947.

Amplasamentul se va preda de către beneficiar conform documentelor urbanistice, cu respectarea reglementărilor în vigoare, asigurând suprafețele de teren necesare pentru depozitare și pentru organizarea șantierului, finanțarea pentru racordurile la utilități, respectiv respectarea obligativității ca, după predarea amplasamentului și a obiectivului realizat să mențină destinația acestuia și să-l întrețină pe o perioadă de minimum 15 ani.

Având în vedere cele de mai sus,

în temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIȚIEZ:**

**Proiectul de Hotărâre privind aprobarea predării către Ministerul Dezvoltării, Lucrărilor Publice și Administrației prin Compania Națională de Investiții „CNI” S.A., a amplasamentului și asigurarea condițiilor în vederea executării obiectivului de investiții Proiect pilot – Construire „Sală de educație fizică școlară, str.Botizului, nr.65/A, municipiul Satu Mare, județul Satu Mare”**

**INIȚIATOR:**

**PREȘEDINTE,**

**PATAKI CSABA**

Red./Tehn.: K.E.,5 ex.